2012-ben nyílik Magyarország első reptéri szállodája
A repülőtér üzemeltetője egy hónapja kezdte meg a tárgyalást több...
A repülőtér üzemeltetője egy hónapja kezdte meg a tárgyalást több, nemzetközi szálloda fejlesztő társasággal, amelyek a beruházás megvalósítása mellett az üzemeltetést is végzik. A lehetséges fejlesztők körét karácsony előtt szűkítik, és a "short list" összeállítása után kezdik meg a részletes tárgyalásokat. A szállodaépítés része a BA által 2012-ig vállalt 65 milliárd forintos fejlesztésnek.  A szálloda vendégeinek közvetlen átjárást biztosítanak a 2B terminálra. További különlegessége a hotelnek, hogy különösen tágas szobákkal várja az utasokat, az átlagos szobaméret 30 négyzetméter, egy kisebb pesti garzonlakás mérete lesz. 
Az épület legfelső emeletén kap helyet a „sky-bar”, ahonnan nagyszerű kilátás nyílik majd a repülőtérre, a futópályákon föl és leszálló gépekre, valamint a légikikötő fényeire. A négy csillagos Budapest Airport Hotel teljes területe (bruttó) 17.649 négyzetméter, a telek területe pedig meghaladja a 9.000 négyzetmétert. A Budapest Airport elsősorban a konferencia turizmusra, ezen belül pedig a rövid, egy-két napos rendezvényekre alapozza üzleti tervét, de számít az üzleti, illetve átszálló utasokra is.    
Ma még nincs szálloda a repülőtéren és nem is várható, hogy vetélytárssal kellene osztoznia a BA-nak ezen a piacon.  Magyarországon a négycsillagos szállodák részesedése a vendégéjszakákból 43 százalék. Messze ez a kategória a legkeresettebb: tavaly közel 2 és fél millió vendégéjszakát töltöttek négycsillagos hotelekben. Az ötcsillagosokban 1,2 millió, a háromcsillagosokban pedig mindössze 1,6 millió vásároltak meg. A négycsillagos szállodák kihasználtsága a szakértői becslések szerint hamarosan meghaladja a hetven százalékot.
 
A BA közleménye szerint Nyugat-Európában már bevált modell a repülőtéri szállodák használata és Magyarországon is nagy az igény egy ilyen jellegű hotelre, ahol a nagyszerű konferencia létesítmények mellett számos parkolóhely is van. A Budapest Airport Hotel ráadásul nem egymagában állna, hiszen részese lenne egy Airport City nevű üzleti és kereskedelmi negyedben, egy különálló repülőtéri városrésznek.
szálloda budapest Ferihegy